[{"text_idx": "#000005", "text": "Daeth y prosiect i fodolaeth yn 2016 yn sgil y bwlch anferth mewn darpariaeth ar gyfer y rheiny sy\u2019n awyddus i\u2019w huwch-sgilio eu hunain wrth ystyried ysgrifennu ar gyfer sioeau cerdd neu theatr gerdd yng Nghymru."}, {"text_idx": "#000007", "text": "Mae\u2019r prosiect Sioeau Cerdd Cwta yn cynnwys rhyngweithio, datblygu ymarfer cyfredol ac archwilio a darparu\u2019r gefnogaeth mae ar artistiaid ei hangen wrth iddynt esblygu eu sgiliau ysgrifennu ar gyfer y genre hwn, ei ddatblygu a\u2019i symud ymlaen. Rydym yn annog sgwrs barhaus gyda phobl greadigol, ac yn credu bod y prosiect datblygu creadigol hwn yn cynnig cyfle gwych i gamu mlaen tuag at daflu goleuni newydd ar eich dull arferol o weithio."}, {"text_idx": "#000011", "text": "Leeway yn Queen's Theatre, Hornchurch"}, {"text_idx": "#000013", "text": "Cafodd nifer o\u2019n Sioeau Cerdd Cwta eu dangos yn nhymor cyntaf ein Podlediadau, Leeway 10 Pod, gyda fideos o\u2019r prosiectau ar gael ar ein sianel YouTube . Cafodd y caneuon hyn, a ffilmiwyd gan yr unigolion, eu perfformio gan raddedigion Cwrs MA Theatr Gerdd, Coleg Brenhinol Cerdd a Drama Cymru, yn ystod cyfnod clo cyntaf 2020."}, {"text_idx": "#000014", "text": "\u201cRydyn ni\u2019n awyddus i greu a rhannu straeon twymgalon sy\u2019n cyffwrdd a\u0302 chalonnau ein cymunedau. Rydyn ni\u2019n creu teulu theatr gerdd i estyn allan i\u2019r cymunedau hynny sydd, efallai, yn teimlo nad yw\u2019r genre yma\u2019n addas iddyn nhw, nac yn ymwneud a\u0302 nhw. Mae Cymru\u2019n cael ei hadnabod fel Gwlad y Ga\u0302n, ond does gennym ni ddim traddodiad cryf o greu ein theatr gerdd ein hunain \u2013 rydym yn barod iawn i fewnforio straeon o Lundain neu Broadway, mynd i\u2019w gweld yn ein theatrau, eu perfformio yn ein cymunedau ac mewn grwpiau drama amatur \u2013 ond oni fyddai\u2019n hollol wych petaen ni\u2019n rhoi ein straeon theatr gerdd ni ein hunain ar y llwyfan ac, ymhen amser, yn eu rhannu gyda gweddill y byd? A bydd pobl yn Efrog Newydd yn mynd i weld theatr gerdd o Gymru ar Broadway. Pam lai?\u201d"}]